מנחם מנדל אוירבך

הרב מנחם מנדל אוירבך (ה'ש"ף, 1620 - כ' בתמוז ה'תמ"ט, 8 ביולי 1689) היה רב ודיין בווינה מחבר ספר עטרת זקנים על שולחן ערוך.

ביוגרפיה 
נולד בווינה לרב משולם זלמן פישהוף-אוירבך בן רבי שמעון אוירבך, מחכמי אשכנז הנודעים, פוסק הלכה, רב ודיין (וחותן הרב חיים בנו של הרב יצחק זליג קרא המיוחס בשושלת רבנים וביניהם רבי יוסף קארו עד לדוד המלך). למד בישיבת קראקוב אצל הרב יואל סירקיש, בעל "בית חדש". אחר כך נתמנה דיין שם, ושימש ברבנות בקהילות נוספות, ביניהן קרוטושין, עד שנתמנה דיין בקהילת וינה.

חיבר את הספר "עטרת זקנים", תוספת דינים והגהות על כל ארבעת חלקי "שולחן ערוך" הלקוחים מתוך ספרי הראשונים והאחרונים. החיבור המודפס הוא רק לקט ממה שכתב המחבר, במרבית המהדורות הגדולות נדפס מחיבורו חלק אורח חיים בלבד.

נפטר בכ' בתמוז ה'תמ"ט, 1689.

בנו רבי משה נשא את בתו של רבי שאול בן רבי העשיל.

הערות שוליים

2017 07
רבנים אוסטרים
רבנים אשכנזים
נושאי כלים של שולחן ערוך
מחברי ספרי הלכה: ראשוני האחרונים
ראשוני האחרונים
וינה: רבנים
ילידי 1620
נפטרים ב-1689